DBLIVE | 19 August 2016 | Narsingh Yadav ousted from Olympics, banned for 4 years
Channel: DB Live
Date: 2016-08-19

भारतीय पहलवान नरसिंह यादव के ओलंपिक अभियान को आज बड़ा झटका लगा... नरसिंह यादव पर डोपिंग की वजह से चार साल का बैन लगा दिया गया है. इस बैन के बाद नरसिंह यादव रियो ओलंपिक से बाहर हो गए है..नरसिंह ने अपने ऊपर बैन लगाने के मुद्दे पर कहा कि वो बहुत ही निराश और आहत हैं। एक उम्मीद की किरण थी जो बुझ चुकी है। उन्होंने कहा कि इस फैसले ने मेरा सपना छीन लिया है। इस बीच उन्हें रियो ओलंपिक गांव आज ही छोड़ने के आदेश दिए गए हैं।..आपको बता दें कि आज नरसिंह यादव का मुकाबला होना था मगर अब ये मुकाबला नहीं होगा। नरसिंह के ऊपर लिए गए फैसले पर कैस में चार घंटे की लंबी बहस हुई थी..वाडा की अपील पर CAS ने नाडा के फैसले को मानने से इनकार कर दिया. उन्होंने फैसला सुनाया कि उनके खाने या पीने में मिलावट की बात सही नहीं है... अदालत ने नरसिंह के उस तर्क को भी मानने से इनकार कर दिया की उनके साथ साजिश हुई है. क्योंकि इसे साबित करने के लिए नरसिंह यादव के पास कोई सबूत नहीं है. इसी तर्क को देखते हुए नाडा ने उन्हें ओलंपिक में हिस्सा लेने की अनुमति दी थी...वहीं WFI के अध्यक्ष ब्रजभूषण शरण सिंह ने कहा कि ये बहुत ही दुर्भाग्यपूर्ण है। नरसिंह को क्लीनचिट मिल चुकी थी, लिहाजा अचानक से प्रतिबंध लगाने का कोई मतलब नहीं है।
तो उम्मीद की जा रही थी कि पहलवान नरसिंह यादव देश को मेडल दिलाएंगे...लेकिन खेल पंचाट के फैसले से न सिर्फ नरसिंह यादव बल्कि पूरे देश को बड़ा धक्का लगा है।